Иштта х1ара докладчико белгалдир Чхьаг1а ший къам дезаш, цох дог лазаш хилар, цун хьал тоаде г1ерташ хилар. Дог делхаш яьзду этнографо г1алг1ашта ялат д1аде а доахан доажаде а лаьтташ тоъаш ца хиларах, д1аде лаьтташ цахилар бахьан долаш гурахьа чуэца ялат дезал кхаба тоъаш ца хиларах. 1илманхочоа хетачох, уж лаьтташ цатаар да г1алг1ай къам экономически ч1оаг1а т1ехьдиса хилара керттера бахьан а. Чхьаг1а ч1оаг1а дог доахаш хиннав Россе новкъостал дергхиларга г1алг1ай къам кхыча къамашта экономически д1ат1ехьакхедеш. Цудухьа цо г1алг1ай боккха толам лоарх1 уж Россех д1акхетар а Россеца шой вахар цар дийза хилар а.